钦定古今图书集成/明伦汇编/人事典/第031卷 > 《礼记》 > 《内则》
## 钦定古今图书集成/明伦汇编/人事典/第031卷 > 《礼记》 > 《内则》

“妻将生子，及月辰，居侧室，夫使人日再问之，作而自
问之”，妻不敢见，使姆衣服而对。至于子生，夫复使人
日再问之，夫齐，则不入侧室之门。

〈注〉“正寝在前，燕寝在后。”“侧室”者，燕寝之旁室也。作

动作之时也

子生男子设弧于门左，女设帨于门右。三日始负子，
男射女“否。”

〈大全〉方氏曰：“设弧于门左，盖左者天道所尊；设帨于门右，右者地道所尊。必曰设者，方男女之生，其于弧帨有可用之道，而未能有用之实也。古之人重男女之生，又重男女之别，非特见于弧、帨而已。男则寝于床之尊，女则寝于地之卑。其衣之也，男以昼服之裳，女以夜服之裼。其弄之也，男以所有事之璋，女以所有事”之瓦。

国君、世子生，告于君，接以太牢。宰掌具三日，卜士负
之。吉者宿齐，朝服寝门外，《诗》负之。射人以桑弧蓬矢
六射天地，四方保受，乃负之。宰醴负子，赐之束帛。卜
士之妻，大夫之妾，使食子。

〈注〉“接以太牢”者，以太牢之礼接见其子也。宰，宰夫也。掌具，掌其设礼之具也。“卜，士负之”者，卜其吉者而使之抱子也，《诗》，承也，《仪礼》言尸酢主人，诗怀之亦承义。射天地四方者，期其有事于远大也。保，保母也。受乃负之，受子于士而抱之也。盖士之负子，特为斯须之礼而已。宰既掌具，故以醴礼负子之士，仍赐束帛以酬之。食子，谓乳养之也。今按：此言“世子生，接以太牢”，特言其常礼如此耳。下文又言“接子择日”，则亦或在始生三日之后也。郑氏谓“食其母，使补虚强气”，读“接”为捷而训为胜，其义迂。方氏读如本字，今从之。

凡接子择日，“冢子则太牢，庶人特豚，士特豕，大夫少
牢，国君世子太牢。”其非冢子，则皆降一等，异为孺子，
室于宫中。择于诸母与可者，必求其宽裕慈惠，温良
恭敬，慎而寡言者，使为子师；其次为慈母，其次为保
母，皆居子室，他人无事不往。

〈注〉“诸母，众妾也可”者，谓虽非众妾之列，或傅御之属，可为子师者也。此人君养子之礼，师教以善道者，慈母审其欲恶者，保母安其寝处者，他人无事不往，恐儿惊动也。

“三月之末，择日剪发为鬌，男角女羁，否则男左女右。”
是日也，妻以子见于父，贵人则为衣服。由命士以下
皆漱澣，男女夙兴沐浴，衣服具，视朔食。夫入门，升自
阼阶，立于阼，西乡。妻抱子出自房，当楣立东面。

〈注〉鬌，所存留不剪者也。夹囟，两旁当角之处留发不剪者，谓之角留。顶上緃横各一，相交通达者，谓之羁。严氏云：“夹囟曰角，两髻也。午达曰羁，三髻也。”贵人，大夫以上也。由，自也。具视朔食者，所具之礼，如朔食也。朔食，天子太牢，诸侯少牢，大夫特豕，士特豚也。入门，入侧室之门也。侧室亦南向，故有阼阶。西阶，出自房，自东房而出也。

姆先相曰：“母某敢用时日祗见孺子。”夫对曰：“钦有帅。”
父执子之右手，咳而名之。妻对曰：“记有成。”遂左还，授
师子。师辩告诸妇，诸母名，妻遂适寝。〈辩音遍下同〉

〈注〉某妻，姓某氏也。钦，敬。帅，循也。言当敬教之，使循善道也。“咳而名之”者，咳，小儿笑声，谓父作咳声笑容，以示慈爱而名之也。“记有成”，谓当记识夫言，教之成德也。“授师以子”，授子师也。诸妇，同族卑者之妻也。诸母，同族尊者之妻也。后告诸母，欲名成于尊也。“妻遂适寝”，复夫之燕寝也。

夫告宰名，宰辩告诸男名，书曰“某年某月某日某生
而藏之。”宰告闾史，闾史书为二，其一藏诸闾府，其一
献诸州史，州史献诸州伯，州伯命藏诸州府。夫入食
如养礼。

〈注〉宰，属吏也。诸男，同宗，子姓也。“藏之”者，以简策书子名，而藏于家之书府也。二十五家为闾，二千五百家为州。州伯则州长也。闾史、州史，皆其属吏也。闾府、州府，皆其府藏也。“夫入食如养礼”，谓与其妻礼食，如妇始馈舅姑之礼也。疏曰：“此经所陈，谓卿大夫以下，故以名遍告同宗诸男。诸男卑者尚告，则告诸父可知。若”诸侯绝宗，则不告也。

世子生，则君沐浴朝服，夫人亦如之，皆立于阼阶，西
乡。“世妇抱子升自西阶，君名之，乃降。”

〈注〉“诸侯朝服，元端素裳，夫人亦如之”者，亦朝服也。当是“展衣。”注云“褖衣者，以见子毕，即侍御于君，故服进御之褖衣也。”人君见世子于路寝，此升自西阶，是自外而入也。凡生子，无问妻妾，皆在侧室。

适子庶子见于外寝，抚其首咳而名之，礼帅初无辞。

〈注〉此适子，盖世子之弟，庶子则妾子也。外寝，君燕寝也。燕寝在内，以侧室在旁处内，故谓此为外也。《疏》曰：“庶子见于侧室”，此以抚首咳名无辞之事同，故与适子连文，云“见于外寝”耳。

凡名子，不以日月，不以国，不以隐疾。大夫士之子，不
敢与世子同名。

妾将生子，及月辰，夫使人日一问之。子生三月之末，
漱澣夙斋，见于内寝，礼之如始入室。君已食，彻焉，使

〈注〉此言大夫士之妾生子之礼。宫室之制，前有路寝，次则君之燕寝，次夫人正寝。卿大夫以下，前有适室，次则燕寝，次则适妻之寝。此言“内寝”，正谓适妻寝耳。“如始入室”者，如初来嫁时也。特馂，使此生子者独馂，不如常时众妾同馂也。

公庶子生，就侧室。三月之末，其母沐浴朝服见于君。
摈者以其子见，君所有赐，君名之。众子，则使有司名
之。

〈注〉摈者，傅姆之属也。君所有赐者，此妾君所偏爱，而特加恩赐者，故其子君自名之。若众妾之子，恩宠轻略者，则使有司名之也。疏曰：“前文巳云适子庶子，见异千世子，今更重出者，以前庶、适连文，故此特言庶子之礼。”

“庶人无侧室者，及月辰，夫出居群室”，其问之也，与子
见父之礼无以异也。

〈注〉问之之礼，与执手咳名之事，钦帅记成之辞，皆与有爵者同，故云“无以异也。”

凡父在，孙见于祖，祖亦名之，礼如子见父，无辞。

〈注〉应氏曰：“《辞》者，夫妇所以相授受也。祖尊，故有其礼而无其辞。”〈大全〉严陵方氏曰：“父在，谓祖在也。据子之父称之，故曰父尔。以祖名之而不以父者，家事统于尊故也。”

“食子”者，三年而出见于公宫则劬。大夫之子有食母，
士之妻养其子。

〈注〉食子者，士之妻，大夫之妾也。子三年则免怀抱，故食者出还其家，见于公宫而告辞，则君必有赐。劬者，有赐以劳其劬劳也。食母，乳母也。士卑，故自养。